
               A p r o b a t:                     

BIROU LOCUINŢE





         

Nr. SC2015-28360/28.10.2015
    
               ,                              NICOLAE ROBU            
REFERAT

privind modificarea H.C.L. nr.300/2006 – privind structura pe specialități a membrilor Comisiei sociale de analiză a dosarelor depuse de către petenţi în vederea repartizării unei locuinţe realizate de către Agenția Națională pentru Locuințe, destinate tinerilor și familiilor de tineri în vârstă de până la 35 de ani în cadrul programului de Construcţii locuinţe pentru tineri destinate închirierii 


Având în vedere prevederile :

-Legii nr.10/2006 privind aprobarea O.U.G. nr.105/2005 pentru modificarea şi completarea Legii 152/1998 privind înfiinţarea Agenţiei Naţionale pentru Locuinţe,

-H.G. nr.816/14.07.2005 privind modificarea Normelor metodologice pentru punerea în aplicare a prevederilor Legii 152/1998 privind înfiinţarea Agenţiei Naţionale pentru Locuinţe, aprobate prin H.G. 962/2001 

s-a constitui în conformitate cu art.14 alin.5 din Normele metodologice modificate prin H.G nr.816/2005, o Comisie socială de analiză a dosarele depuse de către petenţi în vederea repartizării unei locuinţe realizate de către A.N.L. în cadrul programului de Construcţii locuinţe pentru tineri destinate închirierii, destinate tinerilor şi familiilor de tineri. 

Datorită faptului că situaţia locativă a solicitanţilor se dovedeşte prin depunerea de către aceştia a contractului de închiriere înregistrat la Direcţia Generală a Finanţelor Publice sau prin extrase de Carte Funciară în original, nu mai vechi de 30 de zile şi declaraţii notariale ale proprietarilor, nu este necesar ca din comisie să facă parte un reprezentant al Biroului Asociaţii de Proprietari din cadrul Primăriei Municipiului Timişoara, aceştia neavînd competenţă în verificarea acestor acte. Precizăm că reprezentantul Direcţiei Generale a Finanţelor Publice are obligativitatea de a verifica dacă mai sunt în vigoare contractele de închiriere înregistrate la această instituţie. 

Totodată, deoarece verificarea certificatelor medicale depuse de către petenţi se face de către reprezentantul Colegiului Medicilor, nu este necesară prezenţa reprezentantului Direcţiei de Sănătate Publică. 

De asemenea, având în vedere că de la data constituirii Comisiei, Direcția pentru Protecția Copilului nu a nominalizat persoana care să facă parte din aceasta, precum și faptul că  punctajul pentru criteriul ”tineri care au adoptat sau adoptă copii” se acordă în baza actelor depuse de petenți, acte care sunt legalizate, considerăm că nu este necesară prezența în cadrul Comisiei a reprezentantului Direcției pentru Protecția Copilului.
Astfel, propunem modificarea H.C.L. nr.300/2006, respectiv modificarea structurii pe specialități a membrilor comisiei sociale de analiză a dosarelor depuse de către petenţi în vederea repartizării unei locuinţe realizată de către ANL, în cadrul programului de Construcţii pentru tineri destinate închirierii, destinate tinerilor şi familiilor de tineri în vârstă de până la 35 de ani, în următoarea componenţă:
- 3 reprezentanţi ai Biroului Locuinţe, 

- 1 jurist din cadrul Serviciului Juridic al Primăriei Municipiului Timişoara, 

- 1 reprezentant al  Direcţiei Generale a Finanţelor Publice, 

- 1 reprezentant al Colegiului Medicilor, 

- 1 reprezentant al Prefecturii Judeţului Timiş

